|  |
| --- |
| 32. SJEDNICA GRADSKOG VIJEĆA GRADA POŽEGE  TOČKA 17. DNEVNOG REDA  PRIJEDLOG ODLUKE  O DEMOGRAFSKIM MJERAMA GRADA POŽEGE  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Prosinac 2024. |

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 024-02/24-03/24

URBROJ: 2177-1-01/01-24-1

Požega, 4. prosinca 2024.

GRADSKOM VIJEĆU GRADA POŽEGE

PREDMET: Prijedlog Odluke o demografskim mjerama Grada Požege

* dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut) te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o demografskim mjerama Grada Požege.

Pravni temelj za donošenje ove Odluke je u odredbi članka 19.a i članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.),te članka 39. stavka 1. podstavka 3. Statuta.

GRADONAČELNIK

dr.sc. Željko Glavić, v.r.

U PRIVITKU:

1. Zaključak Gradonačelnika Grada Požege
2. Prijedlog Odluke o demografskim mjerama Grada Požege

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 024-02/24-03/24

URBROJ: 2177-1-01/01-24-2

Požega, 5. prosinca 2024.

Na temelju članka 44. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 5. prosinca 2024. godine, donosi

Z A K L J U Č A K

1. Utvrđuje se Prijedlog Odluke o demografskim mjerama Grada Požege kao u predloženom tekstu.
2. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v .r.

DOSTAVITI:

1. Gradskom vijeću Grada Požege
2. Pismohrana.

PRIJEDLOG

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradsko vijeće

KLASA: 024-02/24-03/24

URBROJ: 2177-1-01/01-24-3

Požega, \_\_. prosinca 2024.

Na temelju članka 19.a i članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), te članka 39. stavka 1. podstavka 3. Statuta Grada Požege (Službene novine Grada Požege, 2/21. i 11/22.), Gradsko vijeće Grada Požege, na 32. sjednici, održanoj dana, \_\_. prosinca 2024. godine, donosi

O D L U K U

o demografskim mjerama Grada Požege

I. OPĆE ODREDBE

Članak 1.

(1) Ovom Odlukom utvrđuju se mjere koje za krajnji cilj imaju poboljšanje demografske slike Grada Požege, a prvenstveno su usmjerene na djecu od najranije mladosti do kraja srednjoškolskog obrazovanja kroz izravne financijske pomoći koje su usmjerene na različite aktivnosti i pomoći djeci s područja grada Požege tijekom odrastanja.

(2) Prava na koja se odnosi ova Odluka, predstavljaju nad standard u odnosu na prava propisana zakonima i financiraju se proračunskim sredstvima Grada Požege.

Članak 2.

1. Za poslove propisane ovom Odlukom nadležan je Upravni odjel za društvene djelatnosti

Grada Požege (u nastavku teksta: Upravni odjel) koji poslove sukladno ovoj Odluci obavlja samostalno ili u suradnji s drugim upravnim tijelima Grada Požege, odnosno kroz izvršenje ove Odluke najčešće s Upravnim odjelom za financije i proračun Grada Požege, a može surađivati i s ustanovama, udrugama te drugim domaćim i stranim fizičkim i pravnim osobama.

(2) Poslove ili dio poslova vezanih uz ostvarivanje prava iz ove Odluke Upravni odjel može u slučaju potrebe povjeriti drugoj pravnoj ili fizičkoj osobi ovlaštenoj ili registriranoj za obavljanje tih poslova, za što će s njima sklopiti ugovor o međusobnim pravima i obvezama.

II. DEMOGRAFSKE MJERE GRADA POŽEGE

Članak 3.

(1) U svrhu navedenu u članku 1. ove Odluke, Grad Požega će financijski podupirati sljedeće demografske mjere:

1. jednokratna novčana naknada za novorođeno dijete

2. prigodni novčani dar roditelju njegovatelju ili njegovatelju djeteta s teškoćama u razvoju u prigodi Božića

3. pravo na iskaznicu KULTURA +

4. osiguravanje poklon paketa dobrodošlice za učenike 1. razreda osnovnih škola

5. darivanje višečlanih obitelji u prigodi Božića

6. darivanje djece s rijetkim bolestima u prigodi Božića

7. darivanje djece dječjih vrtića, obrta za čuvanje djece, djece u Kaznionici Požega i odjela pedijatrije Opće županijske bolnice Požega u prigodi blagdana sv. Nikole

8. pravo na besplatnu školu u prirodi učenika 4. razreda osnovnih škola s područja Grada Požege u dječjem odmaralištu u Baški

9. sufinanciranje auto-škole za učenike srednjih škola s područja Grada Požege.

1. OSTVARIVANJE PRAVA NA KORIŠTENJE DEMOGRAFSKIH MJERA GRADA POŽEGE

Članak 4.

(1) Prava iz ove Odluke mogu ostvariti hrvatski i strani državljani te osobe bez državljanstva koji s danom podnošenja zahtjeva imaju prebivalište ili prijavljeno boravište na području grada Požege od najmanje jedne godine, odnosno pravne osobe koje imaju registrirano sjedište na području Grada Požege u trajanju od najmanje jedne godine (u nastavku teksta: korisnik).

(2) Fizičke osobe mogu, iznimno, ostvariti prava iz ove Odluke, ako imaju prebivalište ili prijavljeno boravište u trajanju manjem od godinu dana na području grada Požege, samo u slučaju da dokažu da su u proteklih godinu dana kupili ili stekli u posjed ili vlasništvo nekretninu na području grada Požege i da tu nekretninu koriste za stanovanje.

(3) Pravne osobe mogu, iznimno, ostvariti prava iz ove Odluke, ako nemaju registrirano sjedište na području grada Požege, ali se iz njihovog rada ili djelovanja nedvosmisleno može utvrditi da direktno pozitivno pridonose demografskim pokazateljima na području grada Požege.

Članak 5.

(1) Korisnik je dužan dostaviti istinite osobne podatke te podatke o drugim okolnostima o kojima ovisi priznavanje određenog prava sukladno ovoj Odluci. Svojim potpisom zahtjeva, podnositelj zahtjeva, odnosno ovlaštena osoba jamči istinitost dostavljenih podataka, omogućava njihovu dostupnost, obrađivanje i uvrštavanje u baze podataka Grada Požege u svrhu ostvarivanja prava propisanih ovom Odlukom, korištenja prava te za njih odgovara kazneno i materijalno.

(2) Ukoliko službenik Upravnog odjela procijeni da su podaci netočni, odnosno neistiniti može tražiti od korisnika dodatnu dokumentaciju (npr. potvrdu o prebivalištu/prijavljenom boravištu za drugog roditelja, potvrdu druge jedinice lokalne samouprave).

1. UVJETI I NAČIN OSTVARIVANJA PRAVA

1. Jednokratna novčana naknada za novorođeno dijete

Članak 6.

(1) Jednokratna novčana naknada za novorođeno dijete obuhvaća:

- novčani dar za svako novorođeno dijete do godinu dana djetetova života

- novčani dar za dijete koje je prvo rođeno u Novoj godini.

(2) Novčanim darom iz stavka 1. ovoga članka darivat će se svako novorođeno dijete odnosno dijete koje je prvo rođeno u Novoj godini na temelju dostavljenih podataka ili izvješća Opće županijske bolnice u Požegi koje sadržava sljedeće: prezime i ime djeteta, ime majke i oca, datum i mjesto rođenja djeteta, broj poroda, adresu i OIB majke djeteta.

(3) Novorođena djeca koja su rođena u Republici Hrvatskoj, izvan grada Požege, radi komplikacija u trudnoći i drugih razloga, a čiji roditelji imaju prebivalište na području grada Požege, ostvaruju pravo na novčani dar na osobni zahtjev.

2. Prigodni novčani dar roditelju njegovatelju ili njegovatelju djeteta s teškoćama u razvoju u prigodi Božića

Članak 7.

Roditelj njegovatelj ili njegovatelj djeteta s teškoćama u razvoju ima pravo na isplatu novčanog dara u prigodi Božića u svrhu poboljšanja životnih uvjeta djeteta s teškoćama u razvoju, na temelju popisa nadležnog Upravnog odjela.

3. Pravo na iskaznicu KULTURA +

Članak 8.

(1) Treće, četvrto i svako sljedeće dijete u obitelji korištenjem iskaznice KULTURA + dobiva pravo na besplatan pristup svim kulturnim sadržajima u Gradskoj knjižnici Požega, Gradskom kazalištu Požega i Gradskom muzeju Požega, do navršene 18 godine života.

(2) Uvjet za korištenje prava iz stavka 1. ovoga članka je da svi članovi obitelji imaju prebivalište na području grada Požege, a osnovni dokaz koji se prilaže prijavi su rodni listovi za svu djecu.

4. Osiguravanje poklon paketa dobrodošlice za učenike prvih razreda osnovnih škola

Članak 9.

(1) Svi učenici osnovnih škola na području grada Požege, ostvaruju pravo na prigodni poklon paket dobrodošlice prilikom polaska u prvi razred osnovne škole.

(2) Za svaku školsku godinu Upravni odjel će utvrditi sadržaj prigodnog poklon paketa.

5. Darivanje višečlanih obitelji u prigodi Božića

Članak 10.

Obitelji s petero i više djece u prigodi Božića darivat će se prigodnim novčanim darom na temelju popisa Upravnog odjela.

6. Darivanje djece s rijetkim bolestima u prigodi Božića

Članak 11.

Djeca s rijetkim bolestima (koje nadležne institucije tretiraju kao rijetku bolest) imaju pravo na isplatu novčanog dara u prigodi Božića na temelju popisa Upravnog odjela~~.~~

**7.** Darivanje djece dječjih vrtića, obrta za čuvanje djece, djece u Kaznionici odjela pedijatrije Opće županijske bolnice Požega u prigodi blagdana sv. Nikole

Članak 12.

(1) Grad Požega će prigodnim poklonom darivati ustanove predškolskog odgoja (dječje vrtiće) i obrte za čuvanje djece na području grada Požege, Kaznionicu Požega i Odjel pedijatrije Opće županijske bolnice Požega povodom blagdana sv. Nikole

(2) Sadržaj prigodnog poklona utvrđuje Upravni odjel.

8. Pravo na besplatnu školu u prirodi učenika četvrtih razreda u dječjem odmaralištu u Baški

Članak 13.

(1) Grad Požega će financirati troškove organizacije, prijevoza, smještaja, prehrane kao i ostalih odgojno-obrazovnih aktivnosti škole u prirodi za učenike četvrtih razreda osnovnih škola kojima je osnivač Grad Požega (u nastavku teksta: škola).

(2) Škola u prirodi provodit će se u dječjem odmaralištu u Baški, a davatelj usluge je turistička agencija u vlasništvu Grada koja upravlja objektom (u nastavku teksta: davatelj usluge).

(3) Škole i davatelj usluge sklopit će ugovor o međusobnim pravim i obvezama u svezi provođenja škole u prirodi.

(4) Grad Požega će kao osnivač škola davatelju usluge uplatiti sve troškove sukladno potpisanom ugovoru odnosno obvezama iz stavka 1. ovoga članka.

(5) Roditelji učenika će s davateljem usluge potpisati će ugovor kojim će definirati međusobna prava i obveze vezana uz boravak učenika u dječjem odmaralištu u Baški za vrijeme provođenja aktivnosti iz stavka 1. ovoga članaka.

9. Sufinanciranje auto-škole za učenike srednjih škola

Članak 14.

Učenicima trećih i četvrtih razreda srednjih škola s prebivalištem na području grada Požege, Grad Požega će sufinancirati troškove auto-škole za stjecanje vozačke dozvole B kategorije, uz uvjet da su auto-školu pohađali na području grada Požege i da su istu uspješno završili, o čemu su dužni Upravnom odjelu dostaviti dokaz o položenom vozačkom ispitu.

Članak 15.

Iznos novčanog dara, prigodne jednokratne novčane naknade odnosno sufinanciranja iz članaka 8., 9., 12., 13., 14. i 16. ove Odluke utvrdit će Gradonačelnik posebnim zaključkom za svaku kalendarsku godinu.

V. NADLEŽNOST I POSTUPAK

Članak 16.

(1) Prava iz članka 8. i 14. ove Odluke ostvaruju se podnošenjem zahtjeva Upravnom odjelu, na propisanom obrascu koji se može preuzeti na mrežnim stranicama Grada Požege (u nastavku teksta: zahtjev). Predmetni obrazac čini sastavni dio ove Odluke (Obrazac-1 i Obrazac-2.).

(2) Zahtjevu se obvezno prilaže i dokumentacija koja je navedena na propisanom obrascu.

(3) Zahtjev s potrebnom dokumentacijom (osim elektroničkim putem), dostavlja se na adresu elektroničke pošte: [pisarnica@pozega.hr](mailto:pisarnica@pozega.hr), a može se dostaviti i putem pošte ili neposredno u pisarnici Upravnog odjela za samoupravu Grada Požege

Članak 17.

Istinitost i točnost dostavljenih podataka i dokumenata, podnositelj zahtjeva pod punom kaznenom i materijalnom odgovornošću jamči svojim potpisom zahtjeva na propisnom obrascu.

Članak 18.

Upravni odjel može odlučiti da se posebno ispitaju relevantne činjenice i okolnosti od kojih ovisi ostvarivanje pojedinačnog prava, posjetom obitelji podnositelja zahtjeva odnosno korisnika ili na drugi odgovarajući način.

Članak 19.

Tijekom ostvarivanja pojedinog prava iz ove Odluke, korisnik je dužan, u roku od osam dana obavijestiti Upravni odjel o svakoj promjeni, odnosno novonastaloj činjenici za koju sazna i za koju može pretpostavi da će utjecati na ostvarivanje prava propisanih ovom Odlukom.

Članak 20.

(1) Korisnik može istovremeno ostvarivati više pojedinačnih prava, ako njihovo istodobno ostvarivanje ne proturječi ovoj Odluci i svrsi za koju je namijenjeno. Navedena prava korisnik može ostvarivati sve dok postoje uvjeti temeljem kojih se pravo priznaje.

(2) Upravni odjel nadzire korištenje sredstava iz ove Odluke sukladno namjeni.

Članak 21.

(1) Ako je korisnik neko pravo propisano ovom Odlukom ostvario na temelju neistinitih ili netočnih podataka, za koje je znao ili mogao znati da su neistiniti odnosno netočni, ili je na drugi protupropisan način ostvario pravo koje mu ne pripada, dužan je vratiti neosnovano primljenu naknadu.

(2) Korisnik je dužan vratiti naknadu ili pomoć ukoliko mu je ona isplaćena zbog toga što on ili njegov skrbnik nije prijavio promjenu koja utječe na gubitak ili opseg prava za koja je on odnosno njegov skrbnik znao ili mogao znati, odnosno pomoć na koju nije imao pravo prema odluci, ili mu je naknada odnosno pomoć isplaćena u većem iznosu od onog određenog u Odluci.

Članak 22.

Kada Upravni odjel utvrdi okolnosti iz članka 21.Odluke, pozvat će korisnika da neosnovano primljenu naknadu odnosno pomoć vrati u roku od 15 dana od dana zaprimljene obavijesti o utvrđenim okolnostima.

VI. PRIJELAZNE I ZAVRŠNE ODREDBE

Članak 23.

Upravni odjel je dužan pratiti ostvarenje prava iz ove Odluke, na propisan način voditi evidenciju i dokumentaciju o ostvarivanju prava propisanih ovom Odlukom te pratiti usklađenje Proračuna Grada Požege s potrebnim sredstvima za ostvarenje prava iz ove Odluke.

Članak 24.

Ova će se Odluka objaviti u Službenim novinama Grada Požege, a stupa na snagu 1. siječnja 2025. godine, osim odredbe članka 7. koji stupa na snagu prvog dana od dana objave ove Odluke u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o demografskim mjerama Grada Požege

Vodeći računa o sve nepovoljnijoj demografskoj slici općenito u Republici Hrvatskoj, tako i u Gradu Požegi, predlaže se Gradskom vijeću Grada Požege da se na 32. sjednici usvoji predložena Odluka o demografskim mjerama Grada Požege.

Ovim setom demografskih mjera obuhvaćena su sva dobna razdoblja najmlađih stanovnika našega grada, od rođenja do punoljetnosti, a također valja istaknuti kako su predmetnom odlukom obuhvaćene i kategorije koje se često i nepravedno nađu na marginama društva, odnosno o kojima se ne razmišlja i ne govori u javnom prostoru dovoljno često iz razloga što te teme nisu popularne niti ugodne, a ujedno su i podsjetnik da kao društvo u cjelini još uvijek ne činimo dovoljno da olakšamo život tim i takvim skupinama stanovništva.

Upravo iz tog razloga, uz djecu u predškolskim ustanovama, ovom odlukom obuhvaćena su i djeca s rijetkim bolestima, roditelji njegovatelji, odnosno njegovatelji djece s teškoćama u razvoju, kao i djeca iz mnogočlanih obitelji, te djeca koja borave s roditeljima u požeškoj kaznionici, odnosno djeca koju su, nažalost, na dužem bolničkom liječenju na pedijatrijskom odjelu Opće županijske bolnice Požega.

Također, obuhvaćeni su i „prvašići“ s prigodnim poklonom povodom polaska u školu, što njima, ali i njihovim roditeljima, predstavlja početak nove životne etape i početak formalnog obrazovanja, stoga im se ovim prigodnim poklonima želi na neki način olakšati taj prijelaz iz predškolskog odgoja i obrazovanja u školske klupe, a i omogućiti da im time da im prvi dan škole ostane u lijepom sjećanju.

Iskaznicom KULTURA + mislilo se i na kulturni aspekt rasta i razvoja naših mladih sugrađana iz višečlanih obitelji, stoga je ova mjera namijenjena njima kako bi im se olakšao pristup kulturnim ustanovama na području Grada, koje su doista na reprezentativnom nivou i koje imaju mnogo toga za ponuditi i kojima se uistinu kao grad možemo ponositi.

Mjere darivanja novorođene djece, odnosno njihovih roditelja te darivanja prvorođenog djeteta u Novoj godini već su postojale, međutim ovom Odlukom su izdvojene iz Socijalnog programa Grada Požege i uvrštene u demografske mjere.

Također, predviđena je mjera financiranja škole u prirodi za učenike četvrtih razreda škola kojima je osnivač Grad Požega. Provođenje škole u prirodi predviđeno u Baški, otok Krk, u dječjem odmaralištu u vlasništvu Grada Požege, a trajat će pet dana.

Konačno, mjera sufinanciranja auto-škole za učenike viših razreda srednjih škola s prebivalištem na području grada Požege uvedena je kako bi se djeci i roditeljima pomoglo premostiti doista velike troškove pohađanja autoškole te kako bi se što veći broj djece odlučio položiti vozački ispiti i time bi se, stjecanjem prava na vožnju automobila, osamostalila i bila konkurentnija na tržištu rada jednom kada na njega izađu.

Vezano uz predloženu Odluku i mjere biti će dostupni prijavni obrazac koji će se moći pronaći na mrežnim stranicama Grada Požege, a o iznosu isplate u naravi za svaku kalendarsku odlučit će posebnim zaključkom Gradonačelnik Grada Požege.

Nastavno se daje sadržaj predložene Odluke:

1) GLAVA I. OPĆE ODREDBE (članak 1.-2.) - navedeni su razlozi za donošenje Odluke.

2) GLAVA II. DEMOGRAFSKE MJERE GRADA POŽEGE (članak 3.) – navode se demografske mjere.

3) Glava III. OSTVARIVANJE PRAVA NA KORIŠTENJE DEMOGRAFSKIH MJERA GRADA POŽEGE (članak 4. i 5.) - propisuje koje osobe (fizičke i pravne) mogu ostvariti prava predviđena predloženim aktom.

4) GLAVA IV. UVJETI I NAČIN OSTVARIVANJA PRAVA (članak 6.-15.) - utvrđeni su uvjeti i način za ostvarivanje prava za svaku pojedinu demografsku mjeru (novčane nagrade i prigodnog novčanog poklona, odnosno prava na sufinanciranje).

5) GLAVA V. NADLEŽNOST I POSTUPAK (članak 16.- 22.) - propisuje se nadležnost i postupanje, odnosno tijelo nadležno za nadzor i kontrolu provedbe akta i sl.

6) GLAVA VI. PRIJELAZNE I ZAVRŠNE ODREDBE (članak 23. i 24.) - utvrđeno da Odluka stupa na snagu 1. siječnja 2025. godine, osim odredbe članka 7. koji stupa na snagu prvog dana nakon objave u Službenim novinama Grada Požege radi isplate jednokratne novčane naknade roditeljima njegovateljima djece s teškoćama u razvoju u prigodi ovogodišnjeg Božića.